රත්මලාන ආර්ථික මධ්‍යස්ථානයේ වෙළඳ සැල්වලට අළුයම් කාලයේදී ඇතුළුවී එහි ඇති මුදල් සොරාගන්නා ලද ආර්ථික මධ්‍යස්ථානයේ ආරක්ෂක සේවයේ නියුතු පුද්ගලයකු හා වෙළඳ සැල් සේවකයකු රත්මලාන ප්‍රදේශයේදී ගල්කිස්ස කොට්ඨාස දූෂණ මර්දන ඒකකයේ නිලධාරීන් විසින් (24 දා) අත්අඩංගුවට ගන්නා ලදී.ආර්ථික මධ්‍යස්ථානයේ වෙළෙඳ කටයුතු නිමාවීමත් සමග අළුයම් කාලයේ වෙළඳසැල් වසා දැමීමෙන් පසු, මෙම පුද්ගලයන් දෙදෙනා විසින් වහලින් බැස වෙළඳසැල්වලට ඇතුළුවී එහි සේප්පුවල සහ ලාච්චුවල දමා ඇති මුදල් සොරකම් කර ඇත.